शोधकर्ताओं का कहना है कि इस तकनीक के जरिए मरीज को दिल का दौरा पड़ने के कुछ देर पहले ही इसके संकेत मिल जाएंगे, जिससे वह अपनी जान बचा पाएगा। वैज्ञानिकों द्वारा विकसित यह बायो सेंसर दिल के दौरे से जुड़े हुए लक्षणों की पहचान करके तुरंत चेतावनी दे देगा। मेडिकल क्षेत्र में इसे काफी क्रांतिकारी आविष्कार माना जा रहा है, क्योंकि हर साल करोड़ों लोगों की दिल के दौरे की वजह से मौत हो जाती है। इस तकनीक का इस्‍तेमाल कर इनमें से कुछ लोगों की जान बचाई जा सकेगी। यह तकनीक दिल से जुड़ी कई अन्‍य बीमारियों का भी पूर्वानुमान लगा पाएगी।